|  |  |  |
| --- | --- | --- |
| ***Ταχ. Διεύθυνση :*** | ΥΔΡΑΣ 18 | **ΚΑΒΑΛΑ : 31/07/2015** |
| ***Ταχ. Κώδικας :*** | 65403 |
| ***Τηλέφωνο :*** | 2510220147 | **ΑΡ.ΠΡΩΤ.: 219** |
| ***Φαξ :*** | 2510223506 |
| ***E-mail:*** | george@easkavalas.gr |  |
| ***Http:*** | www.easkavalas.gr |  |
| ***Πληροφορίες :*** | Χατζηλιάδης Γεώργιος |  |

***ΠΡΟΚΗΡΥΞΗ ΠΡΟΧΕΙΡΟΥ ΔΙΑΓΩΝΙΣΜΟΥ***

***ΓΙΑ ΤΗΝ ΣΥΝΑΨΗ ΣΥΜΒΑΣΗΣ ΕΡΓΟΥ(ΜΕ ΣΧΕΣΗ ΥΠΕΡΓΟΛΑΒΙΑΣ) ΓΙΑ ΤΗΝ ΣΥΝΤΑΞΗ ΕΠΙΧΕΙΡΗΜΑΤΙΚΩΝ ΣΧΕΔΙΩΝ (BUSINESS PLAN) ΣΤΑ ΠΛΑΙΣΙΑ ΤΗΣ ΠΡΑΞΗΣ ΤΟΠΙΚΗ ΔΡΑΣΗ ΒΙΩΣΙΜΗΣ ΑΝΑΠΤΥΞΗΣ ΑΠΑΣΧΟΛΗΣΗΣ ΣΤΟ ΔΕΥΤΕΡΟΓΕΝΗ ΤΟΜΕΑ ΝΟΜΟΥ ΚΑΒΑΛΑΣ ΜΕ ΚΩΔΙΚΟ ΟΠΣ 376945***

 ***Η ΕΑΣ ΚΑΒΑΛΑΣ***

 Έχοντας υπόψη:

1. Το Ν. 3614/2007 «Διαχείριση, έλεγχος και εφαρμογή αναπτυξιακών παρεμβάσεων για την προγραμματική περίοδο 2007-2013» (ΦΕΚ 267/Α/3.12.2007) όπως τροποποιήθηκε με το Ν.3840/2010 (ΦΕΚ 53/Α/31.03.2010).
2. Την με αριθμ. πρωτ. 14053/ΕΥΣ1749/27-03-2008 (ΦΕΚ 540/Β/2008) Υπουργική Απόφαση Συστήματος Διαχείρισης, όπως αυτή τροποποιήθηκε και ισχύει.
3. Την με αρ. πρωτ.97657/ΕΥΣ/29-02-2008 «Τροποποίηση της υπ’ αριθμ. 41543/ΠΚΠΣ/ΚΥΑ/8-12-2000ΦΕΚ 1501/Β κοινής Υπουργικής Απόφασης σύστασης Ειδικής Υπηρεσίας σύμφωνα με το ‘αρθρο 6του ν.3614/20007 με την οποία συστάθηκε η Ενδιάμεση Διαχειριστική Αρχή Περιφέρεις ΑΜΘ και ισχύει κάθε φορά
4. Την από 06/05/2010 υπογραφείσα Επιχειρηματική Συμφωνία Υλοποίησης (ΕΣΥ) μεταξύ Υπουργείου Οικονομίας, Ανταγωνιστικότητας και Ναυτιλίας και της Περιφέρειας Ανατολικής Μακεδονίας – Θράκης
5. Την με αριθμ. πρωτ.: 116194/οικ 6.6567 (ΦΕΚ 2667/Β/9-11-2011) Απόφαση Εκχώρησης των διαχείρισης για πράξεις του Επιχειρησιακού Προγράμματος «Ανάπτυξη Ανθρώπινου Δυναμικού» στις Ενδιάμεσες Διαχειριστικές Αρχές των 13 Περιφερειών της Χώρας
6. Τις διατάξεις της με αριθμ. πρωτ. 2.475/οικ.3.33/10-01-2012 (ΦΕΚ 16/Β/11-01-2012 ) Κοινής Απόφασης των Υπουργών Οικονομικών, Ανάπτυξης, Ανταγωνιστικότητας και Ναυτιλίας και Εργασίας και Κοινωνικής Ασφάλισης που ορίζει το «Σύστημα Διαχείρισης, Αξιολόγησης, Παρακολούθησης Ελέγχου και Διαδικασία Εφαρμογής της δράσης 7: «Τοπικά σχέδια για την απασχόληση, προσαρμοσμένα στις ανάγκες των τοπικών αγορών εργασίας» της Κατηγορίας Παρέμβασης 1: Ενεργητικές πολιτικές απασχόλησης, του Θεματικού Άξονα Προτεραιότητας 3 «Διευκόλυνση της πρόσβασης στην Απασχόληση» και της δράσης 3: «Τοπικές δράσεις κοινωνικής ένταξης για ευάλωτες ομάδες» της Κατηγορίας Παρέμβασης 1: «Πρόληψη και αντιμετώπιση του κοινωνικού αποκλεισμού ευπαθών ομάδων του πληθυσμού» του Θεματικού Άξονα Προτεραιότητας 4: «Πλήρης ενσωμάτωση του συνόλου του ανθρώπινου δυναμικού σε μια κοινωνία ίσων ευκαιριών» στο πλαίσιο του Τομεακού Επιχειρησιακού Προγράμματος «Ανάπτυξη του Ανθρώπινου Δυναμικού» για την προγραμματική περίοδο 2007-2013».
7. Την με αριθμό 75/1796/21.03.2012 Πρόσκληση της Ενδιάμεσης Διαχειριστικής αρχής της Περιφέρεια ΑΜΘ Δράση 7 : «Τοπικά σχέδια για την απασχόληση, προσαρμοσμένα στις ανάγκες των τοπικών αγορών εργασίας» που αναφέρεται στο ΕΠΙΧΕΙΡΗΣΙΑΚΟ ΠΡΟΓΡΑΜΜΑ «ΑΝΑΠΤΥΞΗ ΑΝΘΡΩΠΙΝΟΥ ΔΥΝΑΜΙΚΟΥ» ΑΞΟΝΑΣ ΠΡΟΤΕΡΑΙΟΤΗΤΑΣ 3:«Διευκόλυνση της πρόσβασης στην Απασχόληση» Κατηγορία Παρέμβασης 1: «Ενεργητικές πολιτικές απασχόλησης»
8. Την με αριθμ. Πρωτ. 7771/12-11-2012 Απόφαση Ένταξης της Πράξης «ΤΟΠΙΚΗ ΔΡΑΣΗ ΒΙΩΣΙΜΗΣ ΑΝΑΠΤΥΞΗΣ ΑΠΑΣΧΟΛΗΣΗΣ ΣΤΟ ΔΕΥΤΕΡΟΓΕΝΗ ΤΟΜΕΑ ΝΟΜΟΥ ΚΑΒΑΛΑΣ»
9. Την υπ αριθμ 35/02.03.2015 απόφαση του Δ.Σ ορισμού Μελών Τριμελούς Επιτροπής για την διενέργεια διαγωνισμών επιλογής προσωπικού και υπεργολάβων στο πλαίσιο των πράξεων του Ε.Π «Ανάπτυξη Ανθρώπινου Δυναμικού»
10. Την υπ’ αριθμ. 40/27-07-2015 απόφαση του Δ.Σ για την ακύρωση του 35/02.03.2015 διαγωνισμού
11. Την υπ’ αριθμ. 40/27-07-2015 απόφαση του Δ.Σ για την έγκριση των όρων του παρόντος διαγωνισμού.

**ΑΡΘΡΟ 1. ΔΙΚΑΙΩΜΑ ΣΥΜΜΕΤΟΧΗΣ**

Δικαίωμα συμμετοχής έχουν φυσικά πρόσωπα απόφοιτοι ΑΕΙ, ΤΕΙ με εμπειρία στην εκπόνηση επιχειρηματικών σχεδίων και υποβολές συγχρηματοδοτούμενων προγραμμάτων για φυσικά πρόσωπα φορείς και επιχειρήσεις .

Οι υποψήφιοι πρέπει να πληρούν τα παρακάτω κριτήρια επί ποινή αποκλεισμού :

1. Να διαθέτουν πτυχίο σχετικό με την δυνατότητα σύνταξης οικονομοτεχνικών μελετών
2. Να διαθέτουν αποδεδειγμένη πενταετή τουλάχιστον εμπειρία στην εκπόνηση Οικονομοτεχνικών μελετών και την σύνταξη επιχειρηματικών σχεδίων καθώς και στην υλοποίηση και διαχείριση συγχρηματοδοτούμενων αναπτυξιακών προγραμμάτων.

**ΑΡΘΡΟ 2. ΚΩΛΥΜΑΤΑ ΣΥΜΜΕΤΟΧΗΣ**

Επιπλέον θα πρέπει να συντρέχουν οι παρακάτω λόγοι :

α) Να μην έχουν καταδικαστεί για κακούργημα σε οποιαδήποτε ποινή.

β) Να μην έχουν καταδικαστεί για κλοπή, υπεξαίρεση (κοινή και στην υπηρεσία), απάτη, εκβίαση, πλαστογραφία, απιστία δικηγόρου, δωροδοκία ή δωροληψία, καταπίεση, απιστία περί την υπηρεσία, παράβαση καθήκοντος, συκοφαντική δυσφήμιση καθ΄ υποτροπή ή εγκλήματα της γενετήσιας ελευθερίας ή οικονομικής εκμετάλλευσης της γενετήσιας ζωής.

γ) Να μην είναι υπόδικοι λόγω παραπομπής με τελεσίδικο βούλευμα για κακούργημα ή για πλημμέλημα της προηγούμενης περίπτωσης, έστω και αν το αδίκημα παραγράφηκε.

δ) Να μην έχουν λόγω καταδίκης στερηθεί τα πολιτικά τους δικαιώματα και δεν έχει λήξει ο χρόνος που ορίστηκε για τη στέρηση.

ε) Να μην τελούν είτε υπό στερητική δικαστική συμπαράσταση (πλήρη ή μερική) είτε υπό επικουρική δικαστική συμπαράσταση (πλήρη ή μερική) είτε υπό συνδυασμό και των δύο προηγουμένων.

στ) Οι άντρες μέχρι τη λήξη της προθεσμίας υποβολής των αιτήσεων να έχουν εκπληρώσει τις στρατιωτικές τους υποχρεώσεις ή να έχουν απαλλαγεί νόμιμα από αυτές κατ’ αναλογία του άρθρου 5 του Ν.2683/1999.

Η) Να είναι φορολογικά και ασφαλιστικά ενήμεροι

**ΑΡΘΡΟ 3. ΑΝΤΙΚΕΙΜΕΝΟ ΤΟΥ ΔΙΑΓΩΝΙΣΜΟΥ**

Αντικείμενο του διαγωνισμού είναι η παροχή υπηρεσιών για την σύνταξη επιχειρηματικών σχεδίων για τους ωφελουμένους της Πράξης «***ΤΟΠΙΚΗ ΔΡΑΣΗ ΒΙΩΣΙΜΗΣ ΑΝΑΠΤΥΞΗΣ ΑΠΑΣΧΟΛΗΣΗΣ ΣΤΟ ΔΕΥΤΕΡΟΓΕΝΗ ΤΟΜΕΑ ΝΟΜΟΥ ΚΑΒΑΛΑΣ» (Δράσεις 9 και 12)***. Τα επιχειρηματικά σχέδια αφορούν τους τομείς του Τουρισμού, του εμπορίου και των Υπηρεσιών και της Κοινωνικής Οικονομίας.

**Η χρονική διάρκεια του έργου αρχίζει από την ημερομηνία υπογραφής της σύμβασης έως την λήξη της Πράξης που είναι η 30/09/2015**. Η σύμβαση και οι υποχρεώσεις που απορρέουν από αυτήν παρατείνεται αυτόματα για όσο χρονικό διάστημα παραταθεί η πράξη.

**Ο Προϋπολογισμός του έργου ανέρχεται στο ποσό των 17.250,00 ευρώ πλέον ΦΠΑ 23%.**

**Η ανάλυση του προϋπολογισμού ανά κατηγορία επενδυτικού σχεδίου έχει ως εξής :**

|  |  |  |  |
| --- | --- | --- | --- |
| **ΚΑΤΗΓΟΡΙΑ ΕΠΕΝΔΥΤΙΚΟΥ ΣΧΕΔΙΟΥ** | **ΑΡΙΘΜΟΣ** | **ΠΟΣΟ ΜΗ ΣΥΜΠΕΡΙΛΑΜΒΑΝΟΜΕΝΟΥ ΦΠΑ** | **ΣΥΝΟΛΟ ΚΑΤΗΓΟΡΙΑΣ**  |
| Εκπόνηση Επιχειρηματικών Σχεδίων καθώς και για Σύσταση Κοινωνικών επιχειρήσεων  | 15 | 1.150,00 | 17.250,00 |
| ΣΥΝΟΛΟ  | 15 |  | 17.250,00 |

Η κατανομή του αριθμού που παρουσιάζεται στον παραπάνω πίνακα ανα κατηγορία είναι ενδεικτική καθώς θα προκύψει από τις ανάγκες και τις προτιμήσεις των ωφελουμένων που θα παρουσιαστούν από την διαδικασία της συμβουλευτικής.

Ο κάθε υποψήφιος δεν έχει δικαίωμα υποβολής στην Οικονομική του Προσφορά να καταθέσει για αριθμό μεγαλύτερο από 15 σχέδια και για ποσό μεγαλύτερο από 17.250,00€ πλέον ΦΠΑ 23%.

Η πληρωμή του έργου θα πραγματοποιείται τμηματικά σε δόσεις καθ΄όλη την διάρκεια του έργου .

**ΆΡΘΡΟ 4** **: ΥΠΟΒΟΛΗ ΚΑΙ ΣΥΝΤΑΞΗ ΠΡΟΣΦΟΡΩΝ**

**1.** Οι προσφορές πρέπει να κατατίθενται ενώπιον της αρμόδιας **Επιτροπής Διαγωνισμού μέχρι την Δευτέρα 17 του μηνός Αυγούστου του έτους 2015 ώρα 13:00.**

Προσφορές που θα κατατεθούν εκπρόθεσμα δεν θα γίνουν δεκτές. Δεν θεωρείται εμπρόθεσμη η αποστολή εντός της καταληκτικής ημερομηνίας από ταχυδρομείο η εταιρεία ταχυμεταφοράς.

**2**. Ο χρόνος ισχύος των προσφορών είναι δύο (2) μήνες , προσμετρούμενοι από την επόμενη της ημέρας διενέργειας του διαγωνισμού και σε περίπτωση παράτασης η προγενέστερης καταληκτικής ημερομηνίας λήξης του φυσικού αντικειμένου του προγράμματος έως την ημερομηνία λήξης της υποχρέωσης υλοποίησης της εν λόγω δράσης. Προσφορά που ορίζει χρόνο ισχύος μικρότερο του παραπάνω αναφερόμενου απορρίπτεται ως απαράδεκτη.

**3.** Στο φάκελο κάθε προσφοράς πρέπει να αναγράφονται ευκρινώς:

3.1 Η λέξη ΠΡΟΣΦΟΡΑ με κεφαλαία γράμματα.

3.2 Ο πλήρης τίτλος της αρμόδιας Υπηρεσίας που διενεργεί την παροχή.

3.3 Ο αριθμός της διακήρυξης.

3.4 Η ημερομηνία διενέργειας του διαγωνισμού.

3.5 Τα στοιχεία του αποστολέα.

**4.** Με ποινή αποκλεισμού, υποβάλλεται στην ελληνική γλώσσα, μέσα σε σφραγισμένο φάκελο ο οποίος φέρει τις πιο πάνω ενδείξεις. Προσφορές που υποβάλλονται ανοικτές δεν γίνονται δεκτές.

**5.** Μέσα στο φάκελο της προσφοράς τοποθετούνται όλα τα σχετικά με την προσφορά στοιχεία και ειδικότερα ως εξής:

5.1 Οι προσφορές υποβάλλονται ή αποστέλλονται από τους ενδιαφερόμενους στην Ελληνική γλώσσα, μέσα σε σφραγισμένο φάκελο, τον κυρίως φάκελο («ΦΑΚΕΛΟΣ ΤΗΣ ΠΡΟΣΦΟΡΑΣ») με τις ακόλουθες ενδείξεις :

* Την λέξη «ΠΡΟΣΦΟΡΑ» με κεφαλαία γράμματα.
* Τον πλήρη τίτλο του φορέα που διενεργεί τον διαγωνισμό
* Τον αριθμό, τον τίτλο της διακήρυξης και την ημερομηνία διενέργειας του διαγωνισμού
* Πλήρη στοιχεία του προσφέροντος (επωνυμία, διακριτικός τίτλος, διεύθυνση, τηλέφωνο, fax κλπ).
* τα ανωτέρω αναφέρονται και στους ακόλουθους φακέλους της προσφοράς

Ο «ΦΑΚΕΛΟΣ ΤΗΣ ΠΡΟΣΦΟΡΑΣ» θα πρέπει να περιέχει τους εξής τρεις σφραγισμένους επιμέρους φακέλους :

* Το φάκελο των δικαιολογητικών συμμετοχής στον οποίο θα περιέχονται τα δικαιολογητικά συμμετοχής (άρθρο 5) σφραγισμένο με την ένδειξη ***«ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ»,***
* Το φάκελο της τεχνικής προσφοράς σφραγισμένο, και με την ένδειξη ***«ΤΕΧΝΙΚΗ ΠΡΟΣΦΟΡΑ»*** και ο οποίος θα περιέχει τα τεχνικά στοιχεία της προσφοράς (Μεθοδολογία, τεχνικές και εργαλεία υλοποίησης του έργου, Περιγραφή των επιμέρους εργασιών και των πακέτων εργασίας, Χρονοδιάγραμμα υλοποίησης)
* Το φάκελο της οικονομικής προσφοράς σφραγισμένο, και με την ένδειξη ***«ΟΙΚΟΝΟΜΙΚΗ ΠΡΟΣΦΟΡΑ»*** και ο οποίος θα περιέχει τα οικονομικά στοιχεία της προσφοράς.

**Εναλλακτικές προσφορές δεν επιτρέπονται και σε περίπτωση που υπάρξουν η προσφορά θα απορρίπτεται.**

Προσφορές, που κατά την εύλογη κρίση της Επιτροπής θα είναι ελλιπείς, υπό αίρεση ή θα συνδυάζονται με προϋποθέσεις άσχετες με τους σκοπούς του παρόντος διαγωνισμού, δε θα ληφθούν υπόψη.

Οι προσφορές υπογράφονται από τους ίδιους τους διαγωνιζόμενους.

# ΆΡΘΡΟ 5 : Περιεχόμενα φακέλου Δικαιολογητικών

Ο Φάκελος αυτός θα πρέπει να περιλαμβάνει τα παρακάτω δικαιολογητικά επι ποινή αποκλεισμού που πρέπει να τεκμηριώνουν τις προϋποθέσεις του άρθρου 1:

1. Αντίγραφο Πτυχίου (Επιπλέον Τίτλοι σπουδών όπως Διδακτορικοί, Μεταπτυχιακοί τίτλοι κ.λ.π. )
2. Υπεύθυνη δήλωση ότι δεν συντρέχουν για τον υποψήφιο τα κωλύματα του άρθρου 2 και ότι όλα τα στοιχεία του και τα δικαιολογητικά που αναφέρονται στον φάκελο είναι αληθή και ακριβή.
3. Αναλυτικό Βιογραφικό σημείωμα που να αναγράφεται η προϋπηρεσία στην εκπόνηση επιχειρηματικών σχεδίων και λοιπά στοιχεία τεκμηρίωσης συναφούς εμπειρίας.
4. Έναρξη δραστηριότητας από την αρμόδια Δ.Ο.Υ για την τεκμηρίωσης της δυνατότητας άσκησης επαγγέλματος σε κωδικούς δραστηριότητας σχετικούς με την σύνταξη οικονομοτεχνικών μελετών.
5. Άδεια άσκησης επαγγέλματος πλέον της πενταετίας (όπου απαιτείται).
6. Συμβάσεις – τιμολόγια – βεβαιώσεις καλής εκτέλεσης έργων.

# ΆΡΘΡΟ 6 :Περιεχόμενα φακέλου ΤΕΧΝΙΚΗΣ προσφοράς

Ο φάκελος περιλαμβάνει τα στοιχεία και τα χαρακτηριστικά του υποψήφιου που αποδεικνύουν την ποιότητα των εργασιών και την τεχνική ικανότητα του. Ειδικότερα η δομή της τεχνικής προσφοράς θα πρέπει να περιλαμβάνει σαφέστατα τα αναφερόμενα στον παρακάτω πίνακα έτσι ώστε να προκύπτει η βαθμολόγηση του ανά κριτήριο με βάση τον συντελεστή βαρύτητας του.

|  |  |  |  |
| --- | --- | --- | --- |
| **Α/Α** | **Κριτήρια Αξιολόγησης** | **Συντελεστής Βαρύτητας** | **Βαθμός κριτήριου** |
| **Α.** | **Τεχνική Προσφορά.** |  |  |
| **A.1** | Μεθοδολογία, τεχνικές και εργαλεία υλοποίησης του έργου | 20% | 80-120 |
| **Α.2** | Περιγραφή των επιμέρους εργασιών και των πακέτων εργασίας | 10% | 80-120 |
| **A.3** | Ανάλυση φάσεων και χρονοδιάγραμμα υλοποίησης του έργου | 20% | 80-120 |
|  | **ΣΥΝΟΛΟ ΣΤΑΘΜΙΣΜΕΝΗΣ ΒΑΘΜΟΛΟΓΙΑΣ ΟΜΑΔΑΣ ΚΡΙΤΗΡΙΩΝ Α** | **50%** |  |
| **Β.** | **Βιογραφικό σημείωμα και Τεχνική προσφορά** |  |  |
| **Β.1** |  Γνώσεις, Αποτελεσματικότητα του Υποψηφίου, βιογραφικό σημείωμα (Αξιολογούνται τίτλοι σπουδών σχετικοί με το αντικείμενο καθώς και σχετικοί μεταπτυχιακοί και διδακτορικοί τίτλοι. Πλέον των ανωτέρω αξιολογείται η μεγαλύτερη δυνατή συνάφεια των τίτλων σπουδών με το εν λόγω αντικείμενο)  | 30% | 80-120 |
| **Β.2** | Τεκμηρίωση εμπειρίας καταλληλότητας και επάρκειας του Συμβούλου σε σχέση με το εν λογω αντικείμενο ( Αξιολογείται η μεγαλύτερη δυνατή συνάφεια των προσκομιζόμενων στοιχείων βιογραφικού σημειώματος, βεβαιώσεων προϋπηρεσίας, ανάλογων έργων που τεκμηριώνονται από (Συμβάσεις – τιμολόγια – βεβαιώσεις καλής εκτέλεσης έργων)με το εν λόγω αντικείμενο) | **20%** | 80-120 |
|  | **ΣΥΝΟΛΟ ΣΤΑΘΜΙΣΜΕΝΗΣ ΒΑΘΜΟΛΟΓΙΑΣ ΟΜΑΔΑΣ ΚΡΙΤΗΡΙΩΝ Β** | **50%** |  |
|  | **ΣΥΝΟΛΟ Α+Β** | 100% |  |

Η τεχνική προσφορά δεν θα πρέπει να ξεπερνά τις 20 σελίδες .

#  ΑΡΘΡΟ 7: Περιεχόμενα φακέλου οικονομικής προσφοράς

Στον φάκελο της Οικονομικής Προσφοράς θα φέρει την ένδειξη «ΟΙΚΟΝΟΜΙΚΗ ΠΡΟΣΦΟΡΑ» η οποία πρέπει να περιλαμβάνει την συνολική οικονομική προσφορά για την εκτέλεση του έργου. Το ποσό σε ΕΥΡΩ το οποίο θα αναλύεται σε καθαρό ποσό, σε ΦΠΑ που αντιστοιχεί σε αυτό καθώς και σε συνολικό ποσό συμπεριλαμβανομένου ΦΠΑ, ολογράφως και αριθμητικά, έναντι του οποίου προτίθεται να εκτελέσει ο ανάδοχος το έργο. Στην περίπτωση που το ποσό ολογράφως δεν συμπίπτει με το ποσό αριθμητικά θεωρείται σωστό αυτό που αναγράφεται ολογράφως. Επιπλέον στην περίπτωση που αναγράφεται εσφαλμένος Φ.Π.Α, αυτός θα διορθώνεται από την υπηρεσία. Μέγιστη αποδεκτή έκπτωση 15%.

**ΑΡΘΡΟ 8 : ΣΤΑΔΙΑ ΔΙΑΓΩΝΙΣΜΟΥ/ΑΞΙΟΛΟΓΗΣΗ ΠΡΟΣΦΟΡΩΝ ΜΕ ΚΡΙΤΗΡΙΟ ΑΞΙΟΛΟΓΗΣΗΣ ΤΗΝ ΠΙΟ ΣΥΜΦΕΡΟΥΣΑ ΠΡΟΣΦΟΡΑ**

Α. Τα στάδια του διαγωνισμού είναι τα εξής:

1ο Διαδικασία ελέγχου των δικαιολογητικών συμμετοχής **κατά την ημέρα του διαγωνισμού. Σε περίπτωση κριτηρίων αποκλεισμού δεν αποσφραγίζονται οι υπόλοιποι φάκελοι.**

2ο Αποσφράγιση και αξιολόγηση τεχνικής προσφοράς και αξιολόγηση του βιογραφικού σημειώματος κα με κλίμακα από 80 έως 120 βαθμούς ανάλογα με την τεκμηρίωση των τίτλων της εμπειρίας στα σχετικά έργα στο υπό εξέταση πεδίο που είναι η εκπόνηση επιχειρηματικών σχεδίων.

Ενημέρωση επι των ανωτέρω των διαγωνιζομένων και κλήση αυτών για την αποσφράγιση ων οικονομικών προσφορών.

3ο Αποσφράγιση της οικονομικής προσφοράς .

Β. Η αξιολόγηση των προσφορών γίνεται με κριτήριο την πλέον συμφέρουσα από οικονομικής άποψης προσφορά και πραγματοποιείται από την Επιτροπή Διενέργειας του Διαγωνισμού

**Αξιολόγηση οικονομικής προσφοράς – Τελικό αποτέλεσμα**

Εφόσον η οικονομική προσφορά είναι διατυπωμένη σύμφωνα με τα οριζόμενα στη διακήρυξη και δεν υπερβαίνει τον προϋπολογισμό του έργου σημειώνεται η συνολική προσφερόμενη (αιτούμενη) αμοιβή του Διαγωνιζόμενου.

Η κατάταξη των προσφορών για την τελική επιλογή της πιο συμφέρουσας προσφοράς υπολογίζεται με βάση τον ακόλουθο τύπο :

**Λi = 0,80 \* (Βi / Βmax) + 0,20 \* (Kmin/Ki)**

όπου:,

Βmax η συνολική βαθμολογία που έλαβε η καλύτερη Τεχνική Προσφορά-βιογραφικό σημείωμα

Βi η συνολική βαθμολογία της Τεχνικής Προσφοράς i

Kmin Το συνολικό συγκριτικό κόστος της Προσφοράς με τη μικρότερη τιμή (χωρίς Φ.Π.Α)

Κi Το συνολικό συγκριτικό κόστος της Προσφοράς i (χωρίς Φ.Π.Α)

Λi το οποίο στρογγυλοποιείται σε όσα δεκαδικά ψηφία κριθεί αναγκαίο.

 Η επιτροπή διενέργειας του διαγωνισμού μετά την ολοκλήρωση της αξιολόγησης των οικονομικών προσφορών κάθε προσφέροντος, θα συντάξει πρακτικό βαθμολόγησης και κατάταξης των προσφορών .Επικρατέστερες είναι οι Προσφορές με το μεγαλύτερο Λ (με στρογγυλοποίηση σε όσα δεκαδικά ψηφία κριθεί απαραίτητο για τελική κατάταξη των προσφορών). Σε περίπτωση ισοψηφίας, επικρατέστερη είναι η προσφορά με το μεγαλύτερο Βi.

 **ΠΛΗΡΟΦΟΡΙΕΣ**

Για πληροφορίες, οι ενδιαφερόμενοι μπορούν να απευθύνονται στον **Χατζηλιάδη Γεώργιο** στα τηλέφωνα 6947421447τις ώρες από 10:00 έως 14:00.

Η παρούσα θα αναρτηθεί στην ιστοσελίδα του ΕΑΣ ΚΑΒΑΛΑΣ [www.easkavalas.gr](http://www.easkavalas.gr) καθώς και στην ιστοσελίδα της ΑΝΑΠΤΥΞΙΑΚΗΣ ΚΑΒΑΛΑΣ ΑΕ ΟΤA www.ankavala.gr για το χρονικό διάστημα από **31-07-2015 έως 17-08-2015**

**Ο Πρόεδρος της ΕΑΣ ΚΑΒΑΛΑΣ**

 **ΛΕΠΙΔΑΣ ΚΩΝΣΤΑΝΤΙΝΟΣ**